Predkladacia správa

Vláda Slovenskej republiky v súlade s ustanovením článku II. ods. 3 Kolektívnej zmluvy vyššieho stupňa v štátnej službe na rok 2004 nariadením č. 412/2004 zvýšila s účinnosťou od 1. augusta 2004 platové tarify štátnych zamestnancov o 7 %. Uvedené zvýšenie sa týka aj štátnych zamestnancov – predstavených v politickej funkcii podľa   § 5 ods. 3 písm. b) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov.

V súlade s ustanovením § 102 ods. 1 zákona č. 312/2001 Z.z. predkladám vláde Slovenskej republiky návrh na určenie výšky a zloženia funkčných platov prednostov krajských stavebných úradov, ktorých do funkcie vymenovala vláda Slovenskej republiky.

Materiál, vzhľadom na jeho charakter, nebol predmetom pripomienkového konania.

V zmysle ustanovenia § 101 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov sa údaje o plate nesprístupňujú.